**Pravilnik o testiranju na alkohol, droge i druga sredstva ovisnosti na radnom mjestu**

Osnovna škola Brda Split



****

|  |  |
| --- | --- |
| **REPUBLIKA HRVATSKA** **OSNOVNA ŠKOLA BRDA SPLIT**  Put Brda 2, 21000 Split KLASA: 011-03/25-02/2 URBROJ: 2181-1-271-25-1 Split, 6.veljače 2025. |  |

Na temelju članka 58. Zakona o zaštiti na radu (NN 71/14, 118/14, 154/14, 94/18 i 96/18) te članka 26. i 27. Zakona o radu (NN 93/14, 127/17 i 98/19), Školski odbor Osnovne škole Brda Split dana 6.veljače 2025. donosi

PRAVILNIK

O TESTIRANJU NA ALKOHOL,

DROGE I DRUGA SREDSTVA OVISNOSTI

NA RADNOM MJESTU

**Članak 1.**

Ovim Pravilnikom utvrđuje se sustav za provedbu mjera zabrane zloupotrebe alkohola, droga ili drugih sredstava ovisnosti na mjestima rada u vrijeme rada, način utvrđivanja prisutnosti alkohola, droga ili drugih sredstava ovisnosti u tijelu, krvi ili drugim tjelesnim tekućinama (u daljnjem tekstu: testiranje) za vrijeme rada, postupanje s osobama zatečenim na radnom mjestu pod utjecajem alkohola, droga ili drugih sredstava ovisnosti i mjere za rad pod utjecajem alkohola, droge i drugih zabranjenih supstanci.

**Članak 2.**

Propisane mjere i postupci sastavni su dio sustava unapređivanja sigurnosti i zdravlja radnika, sprječavanja ozljeda na radu, profesionalnih bolesti i drugih bolesti u vezi s radom, a odnose se na:

* Zabranu rada i dolaska na posao pod utjecajem alkohola,
* Zabranu unošenja i konzumacije alkoholnih pića na mjesta rada,
* Utvrđivanje postupka provjere alkoholiziranosti,
* Odgovorne osobe za provedbu mjera zabrane zloupotrebe alkoholnih pića,
* Zabranu provjere
* Suradnju ovlaštenika poslodavca, sa stručnjakom zaštite na radu I specijalistom medicine rada
* Mjere koje se provode nakon utvrđene alkoholiziranosti radnika.

**Članak 3.**

Odredbe ovog Pravilnika odnose se na sve radnike Osnovne škole Brda (u daljnjem tekstu: Škola) u radnom odnosu temeljem ugovora o radu i druge osobe koje po bilo kojoj osnovi rade u prostorijama i prostorima Škole (u daljnjem tekstu: radnik).

**ZABRANA KORIŠTENJA ALKOHOLA, DROGA ILI DRUGIH SREDSTAVA OVISNOSTI NA RADNOM MJESTU**

**Članak 4.**

1. Zabranjeno je unošenje i konzumiranje alkoholnih pića, droga ili drugih sredstava ovisnosti na mjestima rada.
2. Radnik u vrijeme rada ne smije biti pod utjecajem alkohola, droge i drugih sredstava ovisnosti niti ih smije unositi na mjesto rada.
3. Radnik ne smije biti na radnom mjestu pod utjecajem alkohola ili drugih sredstava ovisnosti niti ih smije unositi na mjesto rada.
4. Radi osiguranja sigurnosti i zdravlja svih zaposlenih kao i očuvanja imovine radnik je dužan pridržavati se zabrane rada pod utjecajem alkohola, droge i drugih zabranjenih supstanci. Postupanje radnika koje je suprotno smatra se postupkom koji ugrožava opću sigurnost i zdravlje radnika, te imovinu Škole.

**Članak 5.**

1. Pod pojmom alkohola smatra se bilo koja vrsta alkoholnog pića.
2. Pod pojmom droge misli se na bilo koju tvar prirodnog ili umjetnog porijekla, uključujući psihotropne tvari, uvrštene u popis psihotropnih tvari ili droga, ili druge supstance koje imaju utjecaj na ponašanje i normalne psihofizičke karakteristike čovjeka.

**Članak 6.**

1. Stanjem pod utjecajem alkohola smatra se stanje pri kojem izmjerena vrijednost alkohola u izdahnutom zraku iznosi više od 0,0 miligrama u litri, odnosno više od 0,0 g/kg težine u krvi.
2. Radnik koji je neposredno prije dolaska na rad ili u vrijeme dnevnog odmora ili tjednog odmora konzumirao alkoholna pića u količinama koja bi mogla rezultirati koncentracijom većom od utvrđene dužan se osobno ili telefonom javiti ovlašteniku poslodavca i priopćiti mu razlog odustajanja od dolaska na posao.
3. Stanje pod utjecajem droge je stanje koje se utvrdi odgovarajućim testiranjem, a pokazuje da osoba ima u tijelu nedozvoljenu ili zabranjenu drogu ili drugo sredstvo ovisnosti. Pozitivan preliminarni test mora se potvrditi potvrdnom metodom.
4. Pokazatelji ponašanja u smislu ovog Pravilnika su znaci koji ukazuju da je osoba pod utjecajem alkohola, droge ili drugih sredstva ovisnosti, u smislu promijenjenog ponašanja, djelovanja ili ponašanja koje odstupa od uobičajenog.

**TESTIRANJE**

**Članak 7.**

1. Testiranje vrši zdravstvena ustanova u kojoj se vrši preliminarno testiranje i alkotestiranje ili ovlaštena tvrtka sa osobom osposobljenom i ovlaštenom za rukovanje alkometrom.
2. Poslodavac osigurava o svom trošku prijevoz te upućuje radnika za kojega postoji sumnja da je pod utjecajem drugih sredstava ovisnosti osim alkohola na provjeru je li radnik pod utjecajem drugih sredstava ovisnosti u nadležnu zdravstvenu ustanovu.
3. Provjera je li radnik pod utjecajem drugih sredstava ovisnosti obavlja se u vrijeme rada radnika u zdravstvenoj ustanovi u nazočnosti neposrednog rukovoditelja radnika ili osobe koja ga zamjenjuje u njegovoj odsutnosti i drugog radnika kao svjedoka.

**Članak 8.**

1. Smatrat će se da je radnik pod utjecajem alkohola ako u krvi ima alkohola više od 0,0 g/kg, odnosno više od 0,0 miligrama u litri izdahnutog zraka, odnosno u krvi ima višu koncentraciju alkohola od koncentracije dozvoljene procjenom rizika poslova koje taj radnik obavlja.
2. Imenovana osoba za provođenje postupka provjere je li radnik pod utjecajem alkohola ispunjava Zapisnik o provođenju postupka provjere je li radnik pod utjecajem alkohola, a koji je sastavni dio ovog Pravilnika (PRILOG 1).
3. Po završetku testiranja odgovorna ovlaštena osoba ispitaniku priopćava rezultat testiranja i u slučaju utvrđene alkoholiziranosti upozorava ga se da je time počinio povredu radne dužnosti i da će sukladno tome biti privremeno udaljen s rada i da će protiv njega biti poduzete odgovarajuće disciplinske mjere.
4. O provedenom testiranju sastavlja se zapisnik koji sastavlja ovlaštena osoba zdravstvene ustanove koja vrši testiranje u najmanje (2) primjeraka od kojih (1) zadržava poslodavac, a (1)

dobiva radnik.

1. Smatrat će se da je radnik pod utjecajem drugih sredstava ovisnosti kada se odgovarajućim testiranjem utvrdi da u tijelu ima nedozvoljeno ili zabranjeno sredstvo ovisnosti, a da su mu pri tome narušeni pokazatelji ponašanja.
2. Pokazatelji ponašanja u smislu ovog Pravilnika mogu biti znaci koji ukazuju da je osoba pod utjecajem alkohola ili drugih sredstva ovisnosti, u smislu promijenjenog ponašanja, djelovanja ili ponašanja koje odstupa od uobičajenog.

**Članak 9.**

1. U slučaju odbijanja testiranja ili negiranja rezultata testiranja te odbijanja potpisa na Zapisniku o testiranju upisuju se utvrđene činjenice, potpisuju ga ovlaštena odgovorna osoba i svjedok i poduzimaju propisane mjere prema ispitaniku. Sam nedostatak potpisa radnika ne utječe na vjerodostojnost dokaza o alkoholiziranosti.
2. Ovlaštenik poslodavca prije provjere je li radnik pod utjecajem alkohola ili drugih sredstava ovisnosti mora upozoriti radnika na prethodni stavak ovog članka prije provođenja navedenog postupka.
3. Na testiranje alkoholiziranosti može biti pozvan i radnik koji se nalazi u postupku liječenja, odvikavanja i rehabilitacije od ovisnosti u odgovarajućoj ustanovi.
4. Obavezno je napisati zapisnik o činjenici da je radnik odbio pristupiti provjeri.

**Članak 10.**

(1) Prije početka testiranja radnik mora biti upoznat s postupkom testiranja.

(2) Testiranju mora nazočiti odgovorna osoba – poslodavac ili ovlaštenik poslodavca.

**Članak 11.**

(1) Poslodavac je obvezan na siguran način udaljiti s mjesta rada radnika koji je pod utjecajem alkohola ili drugih sredstava ovisnosti.

(2) Poslodavac je obvezan udaljiti s mjesta rada i radnika koji odbije postupak provjere ili odbije potpisati zapisnik o provedenom postupku, a naročito ako mu ponašanje odstupa od uobičajenog.

(3) U koliko radnik odbije napustiti radno mjesto poslodavac može koristiti usluge nadležne redarstvene službe.

(4) Poslodavac je obvezan radniku za kojeg se utvrdi da je pod utjecajem alkohola ili drugih sredstava ovisnosti osigurati prijevoz do njegovog prebivališta/boravišta o trošku radnika ili pozvati člana njegove obitelji. Kao sastavni dio zapisnika obavezno navesti na koji je način radnik otpremljen s mjesta rada

**Članak 12.**

Postupak provjere je li radnik pod utjecajem alkohola ili drugih sredstava ovisnosti obvezno se provodi u slučaju ozljede na radu radnika ako postoji osnovana sumnja da je pod utjecajem alkohola ili drugih sredstava ovisnosti.

**Članak 13.**

Poslodavac ne smije provjeravati je li radnik pod utjecajem drugih sredstava ovisnosti, osim alkohola, ako mu je radnik predao potvrdu da se nalazi u programu liječenja, odvikavanja ili rehabilitacije od ovisnosti ili da je u izvanbolničkom tretmanu liječenja od ovisnosti te da uzima supstitucijsku terapiju.

**Članak 14.**

Ako se utvrdi da je radnik u vrijeme rada pod utjecajem alkohola ili drugih sredstava ovisnosti te ako ih unosi na mjesto rada, poslodavac će protiv radnika poduzeti mjere propisane Zakonom o radu, Zakonom o zaštiti na radu te internim aktom poslodavca (Pravilnikom o zaštiti na radu).

**Članak 15.**

Rad pod utjecajem alkohola ili drugih sredstava ovisnosti smatra se težim kršenjem radne dužnosti.

**Članak 16.**

Ovaj Pravilnik stupa na snagu osam dana od dana objave na oglasnoj ploči Škole.

|  |  |
| --- | --- |
|  | Predsjednica Školskog odbora |
|  | Danijela Radić, prof. savjetnik |

Ovaj pravilnik objavljen je na oglasnoj ploči dana 7.veljače 2025. godine i stupa na snagu dana 7.veljače 2025.godine.

|  |  |
| --- | --- |
|  | Ravnateljica |
|  | Katarina Zelić, dipl.uč. |

**Prilog 1**

Osnovna škola Brda Split

**ZAPISNIK O ISPITIVANJU ALKOHOLIZIRANOSTI**

**ZAPISNIK O ISPITIVANJU ALKOHOLIZIRANOSTI**

Ispitivanje je obavljeno na temelju odredbi članka 59. Zakona o zaštiti na radu (NN 71/14, 118/14, 154/14, 94/18 i 96/18) i Pravilnika za testiranje na prisutnost alkohola u organizmu na radnom mjestu u Osnovnoj školi Brda Split

Ime i prezime ispitanika:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mjesto ispitivanja:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum i vrijeme ispitivanja: \_\_\_.\_\_\_.20\_\_\_., \_\_\_.\_\_\_ sati.

|  |
| --- |
| Radnik je upozoren na odredbe članka 59. Zakona o zaštiti na radu prema kojem će se, ako odbije provjeru, smatrati da je pod utjecajem alkohola. |

|  |
| --- |
| Radnik je upozoren na odredbe čl. 60 Zakona o zaštiti na radu glede zabrane provjere je li radnik pod utjecajem drugih sredstava ovisnosti osim alkohola ako mu je radnik predao potvrdu da se nalazi u programu liječenja, odvikavanja ili rehabilitacije od ovisnosti ili u izvanbolničkom tretmanu liječenja od ovisnosti te da uzima supstitucijsku terapiju. Radnik je upozoren da će se, ukoliko ne dostavi navedenu potvrdu u roku od 24 sata smatrati da je pod utjecajem alkohola. |

Radnik je: P**RISTUPIO PROVJERI** - **ODBIO PRISTUPITI PROVJERI**.

Prema izjavi radnika, radnik **JE UZIMAO** – **NIJE UZIMAO** alkoholna pića **PRIJE RADA**– **ZA VRIJEME RADA**,

koja\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, vrijeme uzimanja\_\_\_\_\_\_\_\_\_ sati,

u količini\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ili

drugo\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

* Ispitanik **JE** – **NIJE** zatečen u konzumaciji alkohola, te je provjera obavljena 15 minuta nakon konzumacije.
* Ispitanik **JE PUŠAČ** – **NIJE PUŠAČ**, pušio je prije \_\_\_\_\_\_sati\_\_\_\_\_\_minuta, **ZATEČEN DA PUŠI,** te je provjera obavljena 10 minuta nakon pušenja.

Prije početka testiranja radnik je upoznat s postupkom testiranja.

Dane su upute o upotrebi alkometra \_\_\_\_\_\_\_\_\_\_\_\_\_\_\_\_\_\_, koji je upotrijebljen u \_\_\_.\_\_\_ sati.

Uvidom u alkometar utvrđena je količina alkohola od \_\_\_.\_\_\_ g/kg, te se utvrđuje da

ispitanik **JE** - **NIJE** pod utjecajem alkohola.

|  |
| --- |
| Ispitanik **PORIČE – NE PORIČE** da je pod utjecajem alkohola, te **PRIHVAĆA – NE** **PRIHVAĆA** rezultat ispitivanja alkoholiziranosti. |

Ispitaniku je priopćeno da **JE**- **NIJE** počinio povredu radne obaveze, te da će zbog povrede biti poduzete mjere sukladno odredbama Zakona o radu, Pravilnika o radu Zavoda i Pravilnika o testiranju na alkohol, droge i druga sredstva ovisnosti na radnom mjestu Zavoda.

**Radniku, koji se udaljuje s radnog mjesta:**

|  |
| --- |
| **PONUĐEN JE SIGURAN PRIJEVOZ OD POSLODAVCA do mjesta stanovanja**  **(na trošak radnika);** |

* Radnik **JE ODBIO**–**JE PRIHVATIO** siguran prijevoz od poslodavca do mjesta stanovanja (na trošak radnika);

|  |
| --- |
| **POZVAN ČLAN OBITELJI;** |

* Radnik **JE ODBIO**–J**E PRIHVATIO** pozivanje člana obitelji.

Napomena:

U \_\_\_\_\_\_\_\_\_\_, \_\_\_.\_\_\_. 20\_\_\_. godine.

Potpis ispitanika: Svjedok: Ispitivanje obavio: